**Cad atá ort?**

**Níl mé go maith**

**Don mhúinteoir:**

Tá na pictiúir seo le gearradh agus le cur i gclúdach litreach!

|  |  |  |
| --- | --- | --- |
|  |  |  |
|  |  | **http://www.antibioticslist.com/images/design/drugs_flu_treatment.jpg** |
| **http://www.plushbeds.com/blog/wp-content/uploads/2012/12/happy-healthy-people.jpg** | **http://info.mcrainsurance.com/Portals/20835/images/broken%20leg%20cartoon-resized-600.jpg** | **http://maranicandronmt.files.wordpress.com/2011/05/icepack.jpg** |
| **http://t0.gstatic.com/images?q=tbn:ANd9GcT44XSpQaTUkw-EpXmoDVd8Tvhc7WSgkfZ8ktF4nIHZearuhFLZ** | **http://fitnessfife.com/wp-content/uploads/2011/12/healthy-and-happy.jpg** | **http://media.rbi.com.au/IMH/People%20and%20doctors/101183144_300.jpg** |

**Cad atá ort?**

**An Corp**

**Líon isteach na boscaí seo a leanas leis an bhfoclóir cuí ó bhun an leathanaigh.**

****

cluas

súil

ceann

srón (gaosán)

muineál

sciathán

cos

bolg

lámh

méar

glúin

droim

fiacla

scornach (sceadamán)

**Cad atá ort?**

**Tinneas agus Gortuithe**

Scríobh an tinneas nó an gortú ceart leis an bpictiúr cuí.

|  |  |  |  |
| --- | --- | --- | --- |
| 1. **\_\_\_\_\_\_\_\_\_\_** | 1. **\_\_\_\_\_\_\_\_\_** | 1. **\_\_\_\_\_\_\_\_\_\_\_\_** | 1. **\_\_\_\_\_\_\_\_\_\_\_** |
| 1. **\_\_\_\_\_\_\_\_\_\_\_\_** | 1. **\_\_\_\_\_\_\_\_\_** | 1. **\_\_\_\_\_\_\_\_\_\_\_\_** | 1. **\_\_\_\_\_\_\_\_\_\_\_** |
| 1. **\_\_\_\_\_\_\_\_\_\_\_** | 1. **\_\_\_\_\_\_\_\_\_** | 1. **\_\_\_\_\_\_\_\_\_\_\_** | 1. **\_\_\_\_\_\_\_\_\_\_\_** |

* Tá tinneas cinn orm.
* Tá slaghdán orm.
* Tá casacht(ach) orm.
* Tá tinneas cluaise orm.
* Tá scornach thinn/sceadamán nimhneach orm.
* Tá tinneas fiacaile/déideadh orm.
* Tá pian i mo bholg.
* Tá pian i mo chos.

**Treoracha don mhúinteoir**

**Cad atá ort? Labhairt**

**Le múineadh**

A rá nach bhfuiltear ag mothú go maith; ceist a chur ar dhuine eile cad atá cearr leis agus an cheist sin a fhreagairt; comhbhá a léiriú le duine.

**Moltaí**

1. Mínigh agus múin na habairtí seo leanas do na foghlaimeoirí: (dírigh ar an leagan is coitianta sa cheantar ach cinntigh go dtuigfidh siad an leagan eile)

*Mothaím go maith / Braithim go maith / Airím go maith.*

*Ní mhothaím go maith / Ní bhraithim go maith / Ní airím go maith.*

*Ní mhothaím / Ní bhraithim / Ní airím rómhaith. Tá mé tinn.*

* Scríobh do rogha féin de leaganacha na n-abairtí thuas ar an gclár nó ar thréshoilseán.
* Bíodh íomhánna agat a chuireann an bhrí in iúl ar luaschártaí freisin, nó oscail an sleamhnán **Conas atá tú?** sa taispeántas PowerPoint **Gníomhaíochtaí Labhartha**. Nocht na híomhánna agus na habairtí ceann ar cheann agus abair na habairtí amach os ard. Iarr ar na foghlaimeoirí iad a rá i do dhiaidh.
* Cuir an cheist: *Conas atá tú?* (nó cibé frása a oireann don cheantar ina bhfuil an rang) ar gach foghlaimeoir agus iarr orthu tú a fhreagairt ag baint úsáide as ceann de na freagraí seo a leanas:

*Mothaím go maith / Braithim go maith / Airím go maith.*

*Ní mhothaím go maith / Ní bhraithim go maith / Ní airím go maith.*

* Ansin, oscail an sleamhnán **Mothaím go maith nó Ní mhothaím go maith** sa taispeántas PowerPoint **Gníomhaíochtaí Labhartha.** Nocht na híomhánna, ceann ar cheann, agus iarr ar na foghlaimeoirí an abairt cheart a rá le gach pictiúr.
* Déan an ghníomhaíocht seo leis na foghlaimeoirí mar ghrúpa ar dtús agus ansin téigh siar ar an sleamhnán arís ach an uair seo, cuir an cheist: *Conas atá tú?* ar fhoghlaimeoirí aonair.
* Roinn an rang i ngrúpaí de thriúr nó de cheathrar. Tabhair an clúdach litreach **Cad atá ort? – Níl mé go maith** do gach grúpa.
* Mínigh na treoracha do na foghlaimeoirí. Tógfaidh an chéad duine pictiúr as an gclúdach. Beidh air *Mothaím…* nó *Ní mhothaím…* a rá, bunaithe ar an íomhá a roghnóidh sé. Ní bheidh cead ag éinne *go maith* a úsáid. Má úsáideann an foghlaimeoir *go maith* beidh air an pictiúr a chur ar ais sa chlúdach. Má thugann sé freagra gan an frása: *go maith* a úsáid, coimeádfaidh sé an pictiúr. Leanfaidh an nós seo ar aghaidh i measc an bhfoghlaimeoirí sa ghrúpa go dtí go mbeidh gach pictiúr clúdaithe. Is é an duine leis an méid is mó pictiúr ag an deireadh an buaiteoir.
* Sula dtosaíonn an tasc, iarr ar gach grúpa ransú intinne a dhéanamh ar an bhfoclóir eile a bhféadfaidís a úsáid. Mar shampla: *rómhaith, go hiontach, an-mhaith ar fad, go dona, go holc, go breá* srl.
* Téigh timpeall an ranga fad is atá na foghlaimeoirí i mbun na gníomhaíochta, ag éisteacht leo agus ag ceartú aon bhotúin a thugann tú faoi deara.
* Ceartaigh an ghníomhaíocht trí iarraidh ar fhoghlaimeoirí éagsúla a bhfreagraí a rá os comhair an ranga.

1. Tabhair cóip den bhileog **Cad atá ort?** - **An Corp** do gach duine sa rang agus bain úsáid as na pictiúir ar an mbileog chun baill an choirp seo a leanas a mhúineadh:

*cluas*

*bolg*

*súil*

*lámh*

*ceann*

*méar*

*srón(gaosán)*

*glúin*

*muineál*

*droim*

*sciathán*

*cos*

*fiacla*

*scornach (sceadamán)*

* Abair na focail amach os ard agus sín do mhéar chuig an mball coirp sin ar do chorp féin, nó ar an mbileog **Cad atá ort?** - **An Corp.** Bíodh sé agat ar thréshoilseán, nó oscail an sleamhnán **An Corp** sa taispeántas PowerPoint **Gníomhaíochtaí Labhartha**.
* Cuir béim ar an bhfoghraíocht.
* Bí cinnte de go bhfuil na baill bheatha á rá ag na foghlaimeoirí i gceart. Déan athrá ar na focail cúpla uair agus iarr ar na foghlaimeoirí na focail a rá i do dhiaidh.
* Oscail an sleamhnán **Cén ball?** sa taispeántas PowerPoint **Gníomhaíochtaí Labhartha** agus nocht na pictiúir ceann ar cheann, ag iarraidh ar na foghlaimeoirí na baill bheatha a rá de réir mar a nochtann tú na híomhánna. Déan an ghníomhaíocht seo leis na foghlaimeoirí mar ghrúpa agus ansin iarr ar fhoghlaimeoirí aonair na freagraí a rá.
* Ansin, dírigh aird na bhfoghlaimeoirí ar an mbileog **Cad atá ort?** - **An Corp** arís agus iarr orthu an focal ceart a scríobh sa spás ceart. Nuair a bheidh sé sin déanta acu, déanfaidh siad a mbileoga a mhalartú leis na duine in aice leo agus ceartóidh an duine sin an ghníomhaíocht. Má tá siad in amhras faoi fhreagra ar bith, abair leo ceist a chur ort.
* Ansin, ceartaigh an ghníomhaíocht leis an rang.
* Scríobh na focail seo a leanas ar an gclár agus cuir ceist ar na foghlaimeoirí conas a deirtear iad:

*mo + cluas*

*mo + glúin*

*do + bolg*

*do + lámh*

* Éist leis na freagraí a thugann siad agus déan cinnte go dtuigeann siad an méid seo a leanas:

*cluas mo c****h****luas*

*bolg mo b****h****olg*

*glúin do g****h****lúin*

*lámh do lámh*

* Cuir ceist orthu an bhfuil a fhios acu cad a tharlaíonn nuair a chuirtear *mo* nó *do* roimh ainmfhocail a thosaíonn le guta nó *f*. An féidir leo samplaí a chur ar fáil? Tabhair na samplaí seo dóibh:

*m’fhiacail*

*d’aghaidh*

* Déan roinnt cleachtaidh ar an méid seo anois. Dírigh do mhéar ar do shrón agus abair: *Seo mo shrón* ansin dírigh do mhéar ar do ghlúin agus abair: *Seo mo ghlúin.*
* Abair leis na foghlaimeoirí aird faoi leith a thabhairt ar fhuaimniú na bhfocal. Nuair a bheidh roinnt mhaith cleachtaidh déanta, seiceáil go bhfuil an stór focal seo ar eolas ag na foghlaimeoirí trí do mhéar a shíneadh chuig ball den chorp agus iarraidh ar fhoghlaimeoir an focal a rá os ard. Sampla: Díríonn an múinteoir a mhéar ar a shúil. Deir an foghlaimeoir: *Sin do shúil*.
* Ansin, roinn an rang i mbeirteanna. Iarr orthu ceisteanna a chur ar a chéile faoina mbaill bheatha agus an áit a bhfuil siad ar an gcorp. Iarr orthu machnamh a dhéanamh ar conas a chuirfidh siad ceisteanna ar a chéile. Is é an tslí is éasca ná: *Cá bhfuil do chluas?* srl. Beidh orthu na ceisteanna a fhreagairt mar seo: *Seo mo chluas*. Déanfaidh siad sealaíocht ag cur na gceisteanna, gach dara duine.
* Téigh timpeall an ranga ag éisteacht leo agus ceartaigh aon bhotúin a thugann tú faoi deara, go hairithe ó thaobh na foghraíochta de.

1. Tabhair cóip den bhileog **Cad atá ort?** - **Tinneas agus Gortuithe** do gach duine sa rang agus bain úsáid as na pictiúir chun na tinnis agus na gortuithe seo a leanas a mhúineadh.

* Abair leis na foghlaimeoirí gan aon rud a scríobh ar an mbileog go fóill.

*Tá tinneas cinn orm.*

*Tá slaghdán orm.*

*Tá casacht(ach) orm.*

*Tá tinneas cluaise orm.*

*Tá scornach thinn/sceadamán nimhneach orm.*

*Tá tinneas fiacaile/déideadh orm.*

*Tá pian i mo bholg.*

*Tá pian i mo chos.*

* Abair na tinnis agus na gortuithe ar fad amach os ard agus abair leis na foghlaimeoirí iad a rá i do dhiaidh.
* Cuir béim ar an bhfoghraíocht. Bí cinnte de go bhfuil na tinnis agus na gortuithe á rá ag na foghlaimeoirí i gceart.
* Oscail an sleamhnán **Tinneas agus Gortuithe** sa taispeántas PowerPoint **Gníomhaíochtaí Labhartha.** Nocht na híomhánna ceann ar cheann, ag iarraidh ar na foghlaimeoirí na tinnis agus na gortuithe a rá. Déan an ghníomhaíocht leis na foghlaimeoirí mar ghrúpa ar dtús agus ansin iarr ar fhoghlaimeoirí aonair na tinnis agus na gortuithe a rá de réir mar a nochtann tú na híomhánna.
* Ansin, roinn an rang i mbeirteanna. Dírigh aird na bhfoghlaimeoirí ar an mbileog **Cad atá ort?** - **Tinneas agus Gortuithe** arís agus iarr orthu an tinneas nó an gortú ceart a scríobh leis an bpictiúr cuí.
* Ceartaigh an ghníomhaíocht trí na ceisteanna seo a chur:

*Cad atá ort?* nó

*Cad atá cearr leat?*

*Cad é / céard atá ort?*

(Múin na nathanna ach dírigh ar an gceann atá coitianta sa cheantar ina bhfuil tú ag múineadh).

Mar shampla:

Múinteoir: *Máire, Pictiúr 1 cad atá ort*?

Máire: *Tá slaghdán orm*.

* Lean an nós seo le foghlaimeoirí éagsúla agus le gach pictiúr.
* Ansin, oscail an sleamhnán **Tinneas agus Gortuithe** sa taispeántas PowerPoint **Gníomhaíochtaí Labhartha.** Nocht na híomhánna, ceann ar cheann, ag cur na ceiste: *Cad atá ort?* ar fhoghlaimeoirí aonair.
* Bain úsáid as na habairtí seo a leanas nuair a thugann na foghlaimeoirí freagraí ar na ceisteanna:

*Is mór an trua sin.*

*A chréatúir!*

* Scríobh ar an gclár iad. Ansin, iarr ar na foghlaimeoirí an cheist: *Cad atá ort?* a chur ortsa. Nuair a thugann tú freagra ar an gceist, beidh orthu úsáid a bhaint as ceann de na habairtí thuas.
* Roinn an rang i mbeirteanna arís. Dírigh aird na bhfoghlaimeoirí ar an mbileog **Cad atá ort?** - **Tinneas agus Gortuithe** arís. Roghnóidh Duine A pictiúr agus cuirfidh sé an cheist: *Cad atá ort?* ar Dhuine B. Tabharfaidh Duine B an freagra cuí agus cuirfidh sé an abairt: *Ní mhothaím go maith* leis. Léireoidh Duine A comhbhá. Ansin, roghnóidh Duine B pictiúr agus cuirfidh sé an cheist: *Cad atá ort?* ar Dhuine A. Tabharfaidh Duine A an freagra cuí agus cuirfidh sé: *Ní mhothaím go maith* leis. Léireoidh Duine B comhbhá.
* Téigh timpeall an ranga fad is atá na foghlaimeoirí i mbun na gníomhaíochta ag cabhrú leo, más gá, agus ag éisteacht leo. Ceartaigh aon bhotúin a thugann tú faoi deara. Má thagann botúin choitianta chun cinn, déan dul siar ar na pointí sin leis an rang ina iomláine.
* Múin na forainmneacha réamhfhoclacha *air* agus *uirthi.* Dírigh do mhéar ort féin agus abair: *Tá tinneas cinn orm*.
* Roghnaigh foghlaimeoir amháin sa rang agus abair leis/léi: *Tá tinneas cinn ort*.
* Roghnaigh fear amháin sa rang agus abair leis an gcuid eile den rang: *Tá tinneas cinn air*.
* Roghnaigh bean amháin sa rang agus abair leis an gcuid eile den rang: *Tá tinneas cinn uirthi*.
* Cuir béim mhór ar na forainmneacha réamhfhoclacha agus iad á rá agat. Abair na habairtí céanna arís. An uair seo, iarr ar na foghlaimeoirí iad a rá i do dhiaidh.
* Ag tosú leis an bhfoghlaimeoir is gaire duit abair: *Tá tinneas cinn air / uirthi* (ag brath ar inscne an fhoghlaimeora)*.* Déan an rud céanna le gach aon fhoghlaimeoir.
* Déan cinnte de go dtuigeann na foghlaimeoirí cad is brí le *air* agus *uirthi*.
* Ansin, iarr ar na foghlaimeoirí an ghníomhaíocht chéanna a dhéanamh le chéile mar ghrúpa.
* Mínigh do na foghlaimeoirí gur tréith de theanga Cheilteach iad na forainmneacha réamhfhoclacha. An féidir leo smaoineamh ar aon cheann eile? Cuir na forainmneacha réamhfhoclacha *le* agus *ag* i gcuimhne dóibh.
* Ansin, oscail an sleamhnán **Cad atá air nó uirthi?** sa taispeántas PowerPoint **Gníomhaíochtaí Labhartha**.
* Roinn an rang i mbeirteanna. Roghnóidh Duine A pictiúr. Déarfaidh sé: *Pictiúr a haon*. Beidh ar Dhuine B abairt mar seo a rá: *Tá tinneas cinn air* (Pictiúr 1). Roghnóidh Duine B pictiúr agus beidh ar Dhuine A an rud céanna a dhéanamh.
* Téigh timpeall an ranga ag éisteacht leo. Ceartaigh aon bhotúin a thugann tú faoi deara.
* Ceartaigh an ghníomhaíocht trí íomhánna a roghnú agus iarraidh ar fhoghlaimeoirí tinneas an duine a chur in iúl duit, ag úsáid *air* nó *uirthi*.

Moltar na gníomhaíochtaí seo a nascadh leis an mbileog **Tinneas agus Gortuithe (Éisteacht)** nó leis an ngníomhaíocht **Cén ceann?** sna gníomhaíochtaí **An Banc Teanga.**

**Freagraí**

**Cad atá ort?**

**An Corp**

**Taobh na láimhe clé**

ceann

súil

fiacla

scornach (sceadamán)

lámh

droim

glúin

cos

**Taobh na láimhe deise**

cluas

srón (gaosán)

muineál

bolg

méar

sciathán

**Cad atá ort?**

**Tinneas agus Gortuithe**

1. Tá slaghdán orm.
2. Tá pian i mo chos.
3. Tá tinneas fiacaile orm.
4. Tá pian i mo chos.
5. Tá pian i mo dhroim.
6. Tá pian i mo lámh.
7. Tá tinneas cluaise orm.
8. Tá pian i mo bholg.
9. Tá tinneas cinn orm.
10. Tá pian i mo lámh.
11. Tá scornach thinn orm.
12. Tá pian i mo mhuineál.